GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/19-03/1

URBROJ: 2186/03-01/1-19-1

Cestica, 21.10.2019.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18) te Odluke o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021. (Službeni vjesnik Varaždinske županije broj 18/19 ), Općinski načelnik Općine Cestica, dana 21.10.2019. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 1.1. Potpore početnicima – START UP**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 1. «Bespovratne potpore za malo i srednje poduzetništvo iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 1.1. Potpore početnicima – START UP a kojima se nastoji povećati broj uspješnih poslovnih poduhvata na području Općine Cestica i potaknuti stvaranje novih radnih mjesta.

Cilj ovog poziva je kroz sufinanciranje dijela troškova početnih ulaganja poduzetnicima početnicima sa prebivalištem/sjedištem na području Općine Cestica, povećati razvojne kapacitete subjekta u fazi razvoja te potaknuti novo zapošljavanje kroz samozapošljavanje u vlastitim gospodarskim subjektima.

**III. KORISNICI SREDSTAVA**

Korisnici potpora po ovom pozivu mogu biti :

1. Mikro i mala poduzeća (obrti i trgovačka društva, OPG-ovi i drugi pravno ustrojstveni oblici izvan sektora primarne poljoprivredne proizvodnje[[1]](#footnote-1)) koji gospodarsku djelatnost obavljaju najduže 12 mjeseci od dana registracije do datuma podnošenja prijave te imaju poslovni nastan na području Općine Cestica

2. Prijavitelji mogu biti i nezaposlene osobe s prebivalištem na području Općine Cestica koje planiranju samozapošljavanje pokretanjem gospodarske djelatnosti na području Općine Cestica a status korisnika stječu dostavom dokaza o registraciji gospodarskog subjekta.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

**V. IZNOS I INTENZITET POTPORE**

U proračunu Općine Cestica za 2019. godinu sredstva za provedbu Podmjere 1.1. Potpora početnicima – START UP planirana su u razdjelu AOP 2019 – 00204 Razvoj gospodarstva, u iznosu od 10.000,00 kn.

Potpore će se dodjeljivati do iskorištenja planiranih proračunskih sredstava za 2019. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Maksimalni intenzitet potpore koje korisnik može ostvariti iznosi 50 % prihvatljivih troškova, najviše do 4.000,00 kn godišnje po korisniku sukladno listi prihvatljivih troškova.

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za troškove kupnje nove opreme i strojeva, adaptacije te opremanja prostora i nabave nove IKT opreme i softwera sukladno listi prihvatljivih troškova za troškove nastale u 2019. godini a za koje korisnik raspolaže računom i dokazom o plaćanju. Ukoliko zahtjev za potporu podnosi fizička osoba, sredstva potpore se isplaćuju po dostavi dokaza o registraciji poslovnog subjekta i ostale dokumentacije propisane pozivom.

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VII. PRIHAVATLJIVI TROŠKOVI I INTENZITET POTPORE**

Prihvatljivi troškovi po ovom pozivu su troškovi nabave isključivo nove opreme i strojeva, IKT opreme i softwera te troškovi adaptacije poslovnih prostora sukladno listi prihvatljivih troškova:

|  |  |
| --- | --- |
| PRIHVATLJIV TROŠAK | INTENZITET POTPORE |
| 1. Novi pokretni i nepokretni strojevi te oprema za obavljanje registrirane djelatnosti, mjerni uređaji, alati | 50 % |
| 2. Nova informacijsko komunikacijsko tehnologija - IKT (računala, pisači, skeneri, mrežna i periferna oprema računala, serveri, blagajne, tableti specijalizirani IKT uređaji i alati za obavljanje registrirane djelatnosti) isključujući kupnju mobilnih uređaja | 50 % |
| 3. Licencirani Softwer – programska rješenja (uključujući jednogodišnje i/ili višegodišnje licence za operativne sustave, programe za uredsko poslovanje, specijalizirane programe i aplikacije) za obavljanje registrirane djelatnosti | 50 % |
| 4. Adaptacija, uređenje i opremanje poslovnog prostora uključujući sav potreban namještaj i uredsku opremu | 50 % |

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 1.1. Potpore početnicima – START UP
2. Zaprimanje Prijava
3. Obrada prijava
   1. Faza I. Registracija projektne prijave
   2. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te usklađenost s odredbama Programa i Javnog poziva
   3. Faza III. Izdavanje obavijesti o prihvatljivosti i sklapanje Ugovora s korisnikom
   4. Isplata potpore na žiro račun korisnika

Projektni prijedlozi se obrađuju prema redoslijedu zaprimanja do iskorištenja sredstava ili zaključno do 31.12.2019. godine. Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

**U slučaju potrebe za dopunom/pojašnjenjem projektnog prijedloga, rok za dostavu traženih dopuna pojašnjenja je 5 radnih dana od dana zaprimanja. Komunikacija s prijaviteljem u sklopu evaluacije projektnog prijedloga može se vršiti slanjem pismena putem pošte ili putem elektroničke pošte. Preferirani način komunikacije prijavitelj odabire popunjavanjem Prijavnog obrasca. Ukoliko prijavitelj u sklopu prijavnog obrasca ne odabere preferirani način komunikacije, pismena će se slati putem pošte.**

**U slučaju da prijavitelj ne dostavi traženo pojašnjenje/dopunu u zadanom roku, projektna prijava se u cijelosti odbija**

Po završetku faze I. i faze II. Povjerenstvo prijavitelju izdaje Obavijest o prihvatljivosti čime stječe status korisnika. Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se korisnikom potpisuje Ugovor o dodjeli de minimis potpore.

Dodijeljena sredstva se isplaćuju na žiro račun korisnika naveden u Prijavnom obrascu 1. koji čini sastavni dio ovog Javnog poziva.

Postupak dodjele može trajati maksimalno 30 dana od podnošenja cjelovite i ispravne projektne prijave.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 1, temeljem članka 33. Programa poticanja razvoja MSP, do financijskog zaključenja proračunske godine.

Povjerenstvo za dodjelu prije isplate potpore ima pravo izvršiti kontrolu na terenu kod korisnika u svrhu provjere namjenskog korištenja odobrenih sredstava. Naknadna kontrola na terenu u razdoblju provedbe Programa poticanja razvoja MSP provest će se na nasumičnom uzorku od 5 %.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost u Jedinstveni upravni odjel Općine Cestica podnosi sljedeću dokumentaciju:

1. Prijavni obrazac 1\_ PP - MSP – M\_1.1/2019
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2 - podnositelji fizičke osobe dostavljaju do trenutka potpisa Ugovora)
3. Izjava o korištenim potporama male vrijednosti (Obrazac 3 - podnositelji fizičke osobe dostavljaju do trenutka potpisa Ugovora)
4. Kopiju računa za nastale troškove i bankovni izvadak kao dokaz o provedenom plaćanju putem žiro računa (podnositelji fizičke osobe dostavljaju do trenutka potpisa Ugovora)
5. Kopija Rješenja o upisu u Sudski/Obrtni ili drugi registar, ovisno o obliku registracije poslovnog subjekta (podnositelji fizičke osobe dostavljaju do trenutka potpisa Ugovora)

**Najkasnije do trenutka potpisa Ugovora o dodjeli sredstava svi korisnici se obvezuju dostaviti:**

1. Potvrdu nadležne porezne ispostave o nepostojanju dugovanja prema proračunu RH

Ispunjenje kriterija podmirenih obveza prema Općinskom proračunu utvrdit će Povjerenstvo uvidom u službene evidencije Općine.

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tisk

anom obliku u Jedinstvenom upravnom odjelu Općine Cestica.

Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Podmjera 1.1»

ZAHTJEV ZA POTPORU – NE OTVARAJ

***Elektronsku verziju prijavnog obrasca i Izjava te sken popratne dokumentacije korisnik treba pohraniti na svom računalu.***

Poziv se vodi u modalitetu trajno otvorenog poziva te je podnošenje prijava moguće do kraja 31.12.2019. godine odnosno do iskorištenja sredstava predviđenih u proračunu Općine Cestica za ovu Mjeru.

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

1. Sukladno Uredbi 1407/2018 Europske komisije [↑](#footnote-ref-1)